cyanic-selkie/wikianc huggingface dataset:
Κύπρος
Συμμετοχή σε Διεθνείς Οργανισμούς
Η Κυπριακή Δημοκρατία είναι μέλος των: Australia Group, CN, CE, CFSP, EBRD, EIB, ΕΕ, FAO, IAEA, IBRD, ICAO, ICC, ICCt, ITUC, IDA, IFAD, IFC, IHO,ILO, IMF, IMO, Interpol, IOC, IOM, IPU, ITU, MIGA, Κίνημα Αδεσμεύτων, NSG, OPCW, OSCE, PCA, ΟΗΕ, UNCTAD, UNESCO, UNHCR, UNIDO, UPU, WCL, WCO, WFTU, WHO, WIPO, WMO, WToO, WTO.
Διπλωματικές σχέσεις
thumb|Κυπριακή Πρεσβεία της Στοκχόλμης. Στην Κύπρο υπάρχουν πολλές πρεσβείες και προξενεία εκπροσωπούμενων χωρών.
Σημειώσεις
Οι σημειώσεις εμφανίζονται εκεί που τοποθετείται το «μαγνητάκι»: <references group="Σημ" />.
Ψηφιακό αρχείο ΕΡΤ
Κατηγορία:Χώρες μέλη της Κοινοπολιτείας των Εθνών Κυπρος Κατηγορία:Κράτη μέλη της Ευρωπαϊκής Ένωσης Κ Κατηγορία:Ανατολική Μεσόγειος
Αλίνα Μποζ
Είναι ευρύτερα γνωστή για τον ρόλο της στη σειρά Maraşlı και την σειρά Aşk 101 του Netflix .
Πρώιμη ζωή
Ξεκίνησε τη χορευτική της καριέρα στο χοροθέατρο. Πριν ξεκινήσει την καριέρα της ως ηθοποιός, εργάστηκε ως μοντέλο σε διαφημίσεις και περιοδικά.
Εξωτερικοί σύνδεσμοι
Κατηγορία:Τουρκάλες ηθοποιοί Κατηγορία:Τουρκάλες μοντέλα
Παναγιώτης Ιωάννου
Ο Παναγιώτης Ιωάννου από τη Λήμνο (γεν. 1806) υπήρξε αγωνιστής στην Ελληνική Επανάσταση του 1821. Αναγνωρίστηκε ως αξιωματικός Ζ΄ τάξεως. Στο Αρχείο Αγωνιστών του 21 έχει Α.Μ. 3043. Μεταπολεμικά έζησε στη Σύρο.
Η δράση του
Ο Παναγιώτης Ιωάννου γεννήθηκε στη Λήμνο το 1806 και συμμετείχε στην Επανάσταση στα τελευταία έτη του αγώνα. Το 1828, σε ηλικία 22 ετών, υπηρετούσε ως ιππέας στη χιλιαρχία ιππικού του Χατζηχρήστου, μαζί με τον συμπατριώτη του Κωνσταντίνο Γεωργίου. Μεταγενέστερα κατατάχτηκε ως στρατιώτης στον 4ο λόχο του ΙΒ΄ Τάγματος, στο οποίο διοικητής ήταν ο συμπατριώτης του Τριαντάφυλλος Τζουράς.
Μετά το τέλος του αγώνα της εθνεγερσίας εγκαταστάθηκε μόνιμα στην Ερμούπολη Σύρου, όπου ζούσαν οι συγγενείς του Λήμνιοι έμποροι Βασίλειος Ιωάννου και Γεώργιος Ιωάννου. Συγγενής του μάλλον ήταν και ο Λήμνιος αγωνιστής και αξιωματικός Νικόλαος Ιωάννου.
Πηγές
Κατηγορία:Έλληνες αξιωματικοί του ιππικού
Κυπριακή οικονομική κρίση 2012-2013
Η κυπριακή οικονομική κρίση 2012-13, υπήρξε η μεγαλύτερη οικονομική κρίση που γνώρισε η Κυπριακή Δημοκρατία. Κύρια αιτία της κρίσης υπήρξε η μεγάλη έκθεση των κυπριακών τραπεζών σε ελληνικά ομόλογα, που κουρεύτηκαν την άνοιξη του 2012.
Αιτίες
Τον Σεπτέμβριο του 2011, η κυπριακή οικονομία υποβαθμίστηκε απ’ όλους τους μεγάλους οίκους αξιολόγησης. Είχε προηγηθεί η μεγάλη έκρηξη στη βάση «Ευάγγελος Φλωράκης». Παρά τον χαμηλό της πληθυσμό και τη μικρή της οικονομία, η Κύπρος έχει ιδιαίτερα ανεπτυγμένο τραπεζικό κλάδο.
Μετά το κούρεμα του ελληνικού χρέους, η έκθεση των κυπριακών τραπεζών σ’ αυτό άγγιξε τα 22δις €, πόσο μεγαλύτερο από το εγχώριο προϊόν της Κύπρου. Το διακρατικό δάνειο που είχε λάβει η Κύπρος από τη Ρωσία ύψους 2,5 δις ευρώ, ικανό για να καλύψει τις δανειακές ανάγκες της Κύπρου μέχρι το πρώτο τρίμηνο του 2013, ήταν πλέον ανεπαρκές.
Μνημόνιο - Το χρονικό
Μετά από την υποβάθμιση της κυπριακής οικονομίας από τον οίκο Moody’s, στις 13 Μαρτίου 2012, και από τον οίκο Fitch, στις 25 Ιουνίου 2012, η Κύπρος αιτήθηκε την ένταξή της στον Ευρωπαϊκό Μηχανισμό Στήριξης. Αντιπροσωπεία της τρόικας κατέφθασε στην Κύπρο, στις 25 Ιουνίου 2012, και διαπραγματεύτηκε με την κυβέρνηση του νησιού τους όρους του δανείου. Η κυπριακή κυβέρνηση εξέφρασε τη διαφωνία της στο αρχικό σχέδιο και οι διαπραγματεύσεις συνεχίστηκαν τους επόμενους μήνες.
Στις 30 Νοεμβρίου 2012, η κυπριακή κυβέρνηση συμφώνησε με την τρόικα τους όρους διάσωσης της κυπριακής οικονομίας, απομένοντας μόνο να συμφωνηθεί το ακριβές ποσό της αναχρηματοδότησης των τραπεζών. Η συμφωνία περιλάμβανε λήψη μέτρων, όπως περικοπές σε μισθούς και κοινωνικές παροχές, επιπλέον φορολόγηση ειδών πολυτελείας, καυσίμων, τυχερών παιχνιδιών κλπ.
Στις 17 και 23 Φεβρουαρίου 2013 πραγματοποιήθηκαν Προεδρικές Εκλογές δύο γύρων με την Κύπρο να πορεύεται πλέον με τον Νίκο Αναστασιάδη ως Πρόεδρο της Δημοκρατίας, εκλεγμένος με την τριμερή υποστήριξη του ΔΗΣΥ, του ΔΗΚΟ και του ΕΥΡΩΚΟ. Κατά την προεκλογική περίοδο δεσμεύτηκε ότι δεν πρόκειται να υπογράψει μνημόνιο που να προνοεί κούρεμα καταθέσεων, ενώ με τα συνθήματα «Η Κύπρος θέλει ηγέτη» και «Η Κύπρος δεν είναι μόνη», έστελνε το μήνυμα ότι με τις διασυνδέσεις του στο ΕΛΚ (το κόμμα της Άγκελα Μέρκελ) θα μπορούσε να υλοποιήσει μια καλύτερη συμφωνία σε σχέση με τον υποψήφιο του ΑΚΕΛ, Σταύρο Μαλά, αλλά και τον ανεξάρτητο υποψήφιο, Γιώργο Λιλλήκα.
Στις 16 Μαρτίου 2013 επήλθε συμφωνία με την κυβέρνηση Αναστασιάδη στο ποσό των 10 δις €. Αποφασίστηκε επίσης να αντληθούν επιπλέον 5,8 δις € με φορολόγηση- κούρεμα των καταθέσεων στις κυπριακές τράπεζες. Το κούρεμα ορίστηκε στο 6,7% για καταθέσεις έως 100.000 € και 9,9% για καταθέσεις που υπερβαίνουν τα 100.000 €.
Η συμφωνία απορρίφθηκε από το κυπριακό κοινοβούλιο στις 19 Μαρτίου 2013 με 36 ψήφους κατά (19 ΑΚΕΛ, 8 ΔΗΚΟ, 5 ΕΔΕΚ, 2 ΕΥΡΩΚΟ, 1 Κίνημα Οικολόγων Περιβαλλοντιστών, 1 ανεξάρτητος) 19 αποχές (ΔΗΣΥ) και μία απουσία.
Στις 25 Μαρτίου 2013 οι υπουργοί οικονομικών της Ευρωπαϊκής Ένωσης και το Διεθνές Νομισματικό Ταμείο κατέληξαν σε νέο σχέδιο, με βάση το οποίο κουρεύτηκαν κατά 40% οι καταθέσεις των κυπριακών τραπεζών που υπερέβαιναν τα 100.000 €, και συγχωνεύθηκαν οι Τράπεζες Κύπρου και Λαϊκή.
Πολιτικές αναταράξεις - Το χρονικό
Μετά τις αρνητικές εξελίξεις για την κυπριακή οικονομία ξεκίνησε δικαστική έρευνα για την απόδοση ευθυνών στους υπαιτίους. Στις 2 Απριλίου 2013 παραιτήθηκε ο Κύπριος Υπουργός Οικονομικών Μιχάλης Σαρρής και τον διαδέχθηκε ο Χάρης Γεωργιάδης.
Την ίδια περίοδο δημοσίευμα της εφημερίδας «Χαραυγή» ανέφερε πως συγγενικά πρόσωπα του προέδρου Αναστασιάδη φυγάδευσαν από τις κυπριακές τράπεζες καταθέσεις ύψους 22 εκατ. €, λίγο πριν αποφασιστεί το κούρεμα, αφήνοντας να νοηθεί ότι είχαν προνομιακή πληροφόρηση.
Στις 17 Μαρτίου 2013 ο πρόεδρος Αναστασιάδης απευθύνθηκε στον κυπριακό λαό σημειώνοντας ότι «ζούμε τις πιο τραγικές στιγμές από το 1974» με την αντιπολίτευση να τον επικρίνει και να ζητά δημοψήφισμα και παραιτήσεις. Από την πλευρά του, το ΑΚΕΛ πρότεινε έξοδο της Κύπρου από την Ευρωζώνη και το Ευρώ και επιστροφή στην Κυπριακή Λίρα. Κάπου εκεί άρχισε να αντιλαμβάνεται και η κοινωνία των πολιτών το πολιτικό παιχνίδι που παιζόταν τους τελευταίους μήνες σε Κύπρο και Ευρώπη.
Παρά το ότι η πλειοψηφία των πολιτών αντιλαμβανόταν ότι δεν ευθυνόταν η κυβέρνηση Αναστασιάδη για την κατάρρευση της οικονομίας, με τον ίδιο να δηλώνει αργότερα κατά την κατάθεσή του στην Ερευνητική Επιτροπή ότι οι ευρωπαίοι εταίροι «του έβαλαν το πιστόλι στον κρόταφο»  , εντούτις το κούρεμα καταθέσεων αποτέλεσε την πρώτη βασική αιτία για να αρχίσει η πορεία της κατάρρευσης της συνεργασίας ΔΗΣΥ, ΔΗΚΟ και ΕΥΡΩΚΟ.
Στην τελική, η κυβέρνηση Αναστασιάδη και το Υπουργείο Οικονομικών κατάφεραν με την τήρηση των μνημονιακών νομοσχεδίων να επαναφέρουν την Κύπρο σε ρυθμούς ανάπτυξης και σε ένα εντυπωσιακό χρονικό πλαίσιο. Για τον λόγο αυτό ξένοι παρατηρητές και Ε.Ε έκαναν λόγο για «sucess story», με τους αριθμούς και τα στατιστικά να το επιβεβαιώνουν.
Πόρισμα και Ευθύνες
Στις 7 Οκτωβρίου 2013 δόθηκε επίσημα στη δημοσιότητα από την τριμελή Ερευνητική Επιτροπή για την οικονομία το πόρισμα σε σχέση με την κατάσταση στην οποία περιήλθε το τραπεζικό σύστημα και η κυπριακή οικονομία και το οποίο θεώρησε ως «πρώτο και κύριο υπαίτιο για την κατάσταση στην οποία περιήλθε η οικονομία της χώρας στα πρόθυρα χρεοκοπίας» τον τέως Πρόεδρο της Δημοκρατίας, Δημήτρη Χριστόφια.
Την έκθεση της Επιτροπής, συνολικά 178 σελίδων, ανέγνωσε στη διάρκεια δημοσιογραφικής διάσκεψης, διάρκειας μιας ώρας και 15 λεπτών, ο Πρόεδρος της Γεώργιος Πικής, ο οποίος, ωστόσο, δεν επέτρεψε στους δημοσιογράφους να υποβάλουν ερωτήσεις.
Παραπομπές
Κατηγορία:Οικονομία της Κύπρου
Λήψη χοριακών λαχνών
Η Λήψη χοριακών λαχνών, αλλιώς Λήψη (ή βιοψία) τροφοβλάστης και διεθνώς CVS (Chorionic Villus Sampling) είναι επεμβατική μέθοδος για την προγεννητική διάγνωση ορισμένων νόσων του εμβρύου.
Ιστορικά στοιχεία
Η μέθοδος είναι σχετικά νέα, καθώς η αρχική ιδέα λήψης τροφοβλαστικού ιστού σε πρώιμη κύηση για διαγνωστικούς σκοπούς τοποθετείται στο 1968. Παρουσιάστηκε από τον γενετιστή Γιαν Μορ (Jan Mohr), αλλά υπό την αρχική μορφή της εγκαταλείφθηκε γρήγορα, λόγω του υψηλού ποσοστού επιπλοκών που εμφάνιζε. Από το 1969 στην προσπάθεια βελτίωσης της λήψης χοριακών λαχνών τον συνέδραμε ο Niels Hahnemann. Η μέθοδος προέκυψε ως προσπάθεια ανεύρεσης εναλλακτικής λύσης έναντι της επίσης νέας τότε μεθόδου της αμνιοπαρακέντησης, στην προσπάθεια για διάγνωση σε πιο πρώιμη ηλικία κύησης.
Την ώθηση στην εξέλιξή της τελικά έδωσε η εισαγωγή του υπερηχογράφου στη Μαιευτική μετά το 1980. Η πρώτη διακολπική λήψη χοριακών λαχνών υπό υπερηχογραφικό έλεγχο καταγράφηκε το 1982 σε Νοσοκομείο του Λονδίνου, ενώ η διακοιλιακή λήψη ακολούθησε το 1984.
Διαγνωστική αξία - Ενδείξεις
Η λήψη χοριακών λαχνών δεν αποτελεί μέθοδο ρουτίνας στην προγεννητική διάγνωση, αλλά συνιστάται σε περιπτώσεις όπου προϋπάρχουν επιβαρυντικοί παράγοντες από το ιστορικό ή τα παρόντα ευρήματα. Εξυπηρετεί διαγνωστικά περίπου τον ίδιο σκοπό με την αμνιοπαρακέντηση, η οποία διενεργείται σε πιο προχωρημένη ηλικία κύησης (15η ως 21η εβδ.).
Θέτει διάγνωση για (συνολικά πάνω από 200) χρωμοσωμικές ανωμαλίες, συγγενείς μεταβολικές παθήσεις και νόσους που άπτονται γονιδιακών βλαβών (γενετικές), όπως είναι ενδεικτικά η μεσογειακή και η δρεπανοκυτταρική αναιμία, η Νόσος Tay-Sachs, η κυστική ίνωση και το Σύνδρομο Down. Η διαγνωστική ακρίβεια της μεθόδου υπολογίζεται σε 98%. Αντίθετα όμως από την αμνιοπαρακέντηση, η λήψη χοριακών λαχνών δεν είναι κατάλληλη για τη διάγνωση ανοικτών βλαβών του νωτιαίου σωλήνα, όπως η ανεγκεφαλία, η μηνιγγομυελοκήλη και η δισχιδής ράχη.
Επειδή η χρωμοσωμική ανάλυση προσδιορίζει και το φύλο του εμβρύου, μπορεί να βοηθήσει στην αναγνώριση φυλοσύνδετων νόσων (π.χ. ορισμένες μορφές μυικής δυστροφίας που απαντώνται μόνο σε άρρενες).
Ενδείξεις βάσει ACOG
(ACOG: Αμερικανική Ένωση Μαιευτήρων-Γυναικολόγων)
Τεχνική
Η λήψη μπορεί να γίνει είτε διακοιλιακά είτε διακολπικά μέσω του τραχηλικού στομίου.
Η τεχνική είναι παρόμοια στη διακοιλιακή και διακολπική λήψη. Η έγκυος είναι ξαπλωμένη στην εξεταστική κλίνη σε ύπτια θέση. Αρχικά γίνεται υπερηχογραφικός έλεγχος της κύησης και προσδιορισμός της ακριβούς θέσης εμβρύου και πλακούντα - προτιμάται για την ευκρινέστερη απεικόνιση να είναι γεμάτη η ουροδόχος κύστη της εξεταζόμενης.
Διακολπική λήψη
Στη διακολπική λήψη η έγκυος έχει τα σκέλη σε απαγωγή πάνω σε ειδικά στηρίγματα (θέση λιθοτριψίας). Εισάγεται μητροσκόπιο και μέσω αυτού υπό συνεχή υπερηχογραφικό έλεγχο οδηγείται ένας επιμήκης λεπτός καθετήρας με εύκαμπτο στειλεό μέσα από το τραχηλικό στόμιο. Αφαιρείται ο στειλεός και προσαρμόζεται σύριγγα, η οποία περιέχει καλλιεργητικό υγρό, με μακριά βελόνα και υπό εφαρμογή αρνητικής πίεσης αναρροφά το επιθυμητό δείγμα. Εναλλακτικά η λήψη μπορεί να διενεργηθεί με λαβίδα ιστοληψίας.
Διακοιλιακή λήψη
Η όλη εξέταση διαρκεί 30 λεπτά συνολικά -η διαδικασία λήψης απαιτεί περίπου 5 λεπτά- και γίνεται σε βάση εξωτερικού ιατρείου (δεν απαιτεί υπό φυσιολογικές συνθήκες νοσηλεία). Η έγκυος χρήζει ανάπαυσης για 1-2 ημέρες μετά την εξέταση.
Η διακολπική λήψη είναι τεχνικά πιο απαιτητική και ενέχει λίγο μεγαλύτερους κινδύνους επιπλοκών από τη διακοιλιακή. Επίσης ο κίνδυνος επιπλοκών είναι κατά τι μεγαλύτερος κατά τη λήψη χοριακών λαχνών από αυτόν της αμνιοπαρακέντησης (1-2% έναντι 0,5-1%). Αυτά τα δύο στοιχεία καθιστούν την διακοιλιακή λήψη χοριακών λαχνών και την αμνιοπαρακέντηση μεθόδους εκλογής για το πρώτο και δεύτερο τρίμηνο κυήσεως αντίστοιχα. Σε κάθε περίπτωση πάντως η κατάλληλη μέθοδος για κάθε γυναίκα καθορίζεται εξατομικευμένα από τον ιατρό της ανάλογα με την κλίση της μήτρας, την θέση του πλακούντα και άλλους παράγοντες.
Αποτελέσματα
Το λαμβανόμενο υλικό αποστέλλεται σε εργαστήριο γενετικής, όπου τα κύτταρα "καλλιεργούνται" σε ειδικό θρεπτικό υπόστρωμα, πριν συλλεχθούν για ανάλυση. Το αποτέλεσμα της εξέτασης γνωστοποιείται μετά από 8-15 ημέρες περίπου. Πρώιμα αποτελέσματα, που μπορούν να εξαχθούν από την άμεση μικροσκοπική παρατήρηση των χρωμοσωμάτων, δύναται να εξαχθούν μέσα σε λίγες ώρες.
Η εξέταση μπορεί να δώσει σπάνια ψευδώς θετικά αποτελέσματα σε περιπτώσεις μωσαϊκισμού, δηλαδή να δώσει παθολογική εικόνα για ένα ουσιαστικά υγιές έμβρυο. Μωσαϊκισμός καλείται η κατάσταση, όπου συνυπάρχουν μια φυσιολογική και μια παθολογική σειρά κυττάρων στον ίδιο οργανισμό και η βαρύτητά του μπορεί να ποικίλλει, ανάλογα με το ποσοστό των παθολογικών κυττάρων στο σύνολο. Η εμφάνισή του οφείλεται σε μετάλλαξη, που συνέβη μετά τη γονιμοποίηση σε κάποια φάση διαίρεσης του ζυγωτού κυττάρου. Η λανθασμένη ερμηνεία των αποτελεσμάτων λόγω μωσαϊκισμού εμπλέκεται συχνότερα στη λήψη χοριακών λαχνών, παρά στην αμνιοπαρακέντηση, γιατί η πρώτη γίνεται σε μικρότερη εβδομάδα κυήσεως, συνεπώς επί υπάρξεως μωσαϊκισμού είναι πιθανότερο να συλλεχθούν πάσχοντα κύτταρα. Η συχνότητα εμφάνισής του κατά την εφαρμογή της μεθόδου υπολογίζεται σε 2% των αποτελεσμάτων.
Σπάνια μπορεί να αποτύχει η εξέταση, λόγω αστοχίας λήψης κατάλληλου υλικού ή "επιμόλυνσης" με κύτταρα της μητέρας.
Επιπλοκές - Αντενδείξεις
Μερικές φορές μετά την εξέταση, ιδίως την διακολπική, η έγκυος μπορεί να εμφανίσει κολπική αιμόρροια, που δεν αποτελεί πρόβλημα αν είναι περιορισμένης έκτασης και δεν διαρκέσει πάνω από 1-2 ημέρες. Πολύ σπάνια μπορεί να εμφανιστούν σημεία φλεγμονής, όπως πυρετός και πόνος. Παλαιότερα αναφέρθηκαν μεμονωμένες περιπτώσεις βλαβών και ελλειμμάτων στα δάκτυλα των νεογνών, ιδίως σε διενέργεια της εξέτασης ως και την 9η εβδομάδα. Η παρατήρηση αυτή οδήγησε σε αύξηση του κατώτατου ορίου διεξαγωγής στην 10η εβδομάδα.
Επιπλοκές αφορούν κυρίως την αποβολή ή τον ενδομήτριο θάνατο του εμβρύου, τη λοίμωξη, την ρήξη του θυλακίου και την Rhesus ευαισθητοποίηση της μητέρας. Σε Rhesus-αρνητικές εγκύους χορηγείται προληπτικά μετά την διενέργεια της εξέτασης μια δόση (300 μg) Anti-D (Anti-Rh) ανοσοσφαιρίνης ενδομυικά ή ενδοφλέβια προς αποφυγήν της "Rh-ευαισθητοποίησης".
Συμπτώματα ενδεικτικά επιπλοκών αποτελούν η κολπική ροή αυξημένης ποσότητας αίματος ή υγρών, ο πυρετός και το υπογαστρικό άλγος (ενίοτε αντιληπτό ως συσπάσεις της μήτρας).
Στις αντενδείξεις της εξέτασης αξίζει να αναφερθούν κυρίως: προϋπάρχουσες επιπλοκές της κύησης (ιδίως κολπική αιμόρροια), μια ενεργός λοίμωξη και ως σχετική αντένδειξη τα ινομυώματα της μήτρας. Αντένδειξη αποτελεί επίσης η πολύδυμη κύηση.
Αποτρεπτικό παράγοντα για τη διενέργεια της εξέτασης αποτελεί και τυχόν ιστορικό αλλεργίας σε αναισθητικά φάρμακα, εναλλακτικά μπορεί να αποφευχθεί η χρήση τους στην προεπεμβατική τοπική αναισθησία.
Πηγές
Κατηγορία:Ιατρικές εργαστηριακές εξετάσεις Κατηγορία:Μαιευτική
Ωμ
Ο όρος Ωμ μπορεί να αναφέρεται στα εξής:
Αντιόπη
Στην ελληνική μυθολογία με το όνομα Αντιόπη είναι γνωστά τα παρακάτω πρόσωπα:
Αντιοπη Αντιοπη Κατηγορία:Αποσαφηνίσεις ονομάτων
Κωνσταντίνος Σκοντριανός
Η καταγωγή του ήταν από του Κάψα της επαρχίας Τριπολιτσάς. Και προτού ξεκινήσει η επανάσταση ήταν πολύ δραστήριος και έτρεχε παντού για να προετοιμάσει τον πόλεμο. Με την έναρξη της επαναστάσεως βρέθηκε και πολέμησε με τους Δαραίους, όταν αυτοί ήρθαν από του Δάρα κυνηγώντας τους Κεχαγιάδες τους. Πολέμησε μέχρι το τέλος της πολιορκίας της Τριπολιτσάς, και ανδραγάθησε στην μάζη του Λεβιδίου, όπου έδειξε ότι ήταν παλικάρι.
Πηγές
Κατηγορία:Αγωνιστές του 1821
Ιστάμενον
δεξιά|μικρογραφία|250x250εσ|Ιστάμενον του Αυτοκράτορα [[Κωνσταντίνος Η΄|Κωνσταντίνου Η΄ (1025-1028).]] Ιστάμενον (ενν. νόμισμα ἱστάμενον, το «πρότυπο νόμισμα») ήταν το όνομα που δόθηκε στον χρυσό Βυζαντινό σόλιδο όταν το κάπως ελαφρύτερο «τεταρτηρόν» εισήχθη περί το 960. Για να ξεχωρίζονται, το ιστάμενον άλλαξε μορφή από τον αρχικό σόλιδο και έγινε πλατύτερο και πιο λεπτό, καθώς και κοίλο (σκυφάτο) σε μορφή. Αργότερα συνήθως συντομευόταν σε στάμενον και καταργήθηκε μετά το 1092. Τον 12ο και 13ο αιώνα, το όνομα στάμενον χρησιμοποιούνταν για τα κοιλόκυρτα «τραχέα».
Δημιουργία
Από τότε που ο Αυτοκράτορας Κωνσταντίνος ο Α΄ (306-337) το εισήγαγε το 309, το κύριο νόμισμα της Βυζαντινής Αυτοκρατορίας ήταν ο υψηλής ποιότητας σόλιδος ή νόμισμα, το οποίο παρέμεινε πρότυπο σε βάρος (4,55 γραμμάρια) και σε χρυσό περιεχόμενο (24 καράτια) για πολλούς αιώνες. Ο Αυτοκράτορας Νικηφόρος Β΄ Φωκάς (963-969), ωστόσο, εισήγαγε ένα νέο νόμισμα, το [νόμισμα] τεταρτηρόν ("τέταρτο [νομίσματος]"), το οποίο ήταν 2 καράτια (δηλαδή περίπου το 1⁄12, παρά το όνομά του) ελαφρύτερο από το αρχικό νόμισμα. Το τελευταίο έγινε τότε γνωστό ως ιστάμενον, από το ρήμα ἵστημι, «στέκομαι», υπονοώντας ότι αυτά έμειναν σταθερά στα παραδοσιακά πρότυπα. Οι λόγοι για αυτήν την αλλαγή δεν είναι σαφείς. Βυζαντινοί χρονογράφοι, ωστόσο, υπονοούν φορολογικούς λόγους, αναφέροντας ότι ο Νικηφόρος συνέλεγε τους φόρους όπως και πριν σε ιστάμενον ενώ πλήρωνε πίσω με τεταρτηρόν, το οποίο είχε επισήμως ίση αξία με το πλήρους βάρους νόμισμα.
δεξιά|μικρογραφία|250x250εσ|Ιστάμενον του Αυτοκράτορα [[Ισαάκιος Α΄ Κομνηνός|Ισαάκ Α΄ Κομνηνού (1057-1059), με την μέχρι τότε χαρακτηριστική κοίλη μορφή.]] Αρχικά, τα δύο νομίσματα ήταν σχεδόν εντελώς δυσδιάκριτα, εκτός από το βάρος. Κατά τη διάρκεια της μετέπειτα βασιλείας του Βασιλείου Β΄ (976-1025), το τεταρτηρόν άρχισε να κόβεται σε παχύτερη και μικρότερη μορφή, ενώ το ιστάμενον έγινε αντίστοιχα λεπτότερο και πλατύτερο. Μόνο κατά την βασιλεία του Κωνσταντίνου Η΄ (1025-1028) ωστόσο, έγιναν τα δύο νομίσματα και εικονογραφικά διακριτά. Από τα μέσα του 11ου αιώνα, το τεταρτηρόν είχε 18 χιλ. πλάτος και το βάρος του φαίνεται ότι σταθεροποιείται στα 3,98 γραμμ., δηλαδή τρία καράτια λιγότερα από το ιστάμενον ή στάμενον (όνομα που πρώτη φορά απαντάται το 1030), το οποίο πλέον είχε διάμετρο 25 χιλ. (έναντι 20 χιλ. του αρχικού σόλιδου). Επιπλέον, κατά την βασιλεία του Μιχαήλ Δ΄ του Παφλαγόνα (1034-1041), άρχισε να κόβεται σε ελαφρώς πιο κοίλη (σκυφάτη) μορφή, ενδεχομένως για να αυξηθεί η ανθεκτικότητα του λεπτού νομίσματος και να καταστεί πιο ανθεκτικό στο λύγισμα. Επίπεδα νομίσματα εξακολουθούσαν να εκδίδονται κατά καιρούς, αλλά αυτά τα σκυφάτα κυριάρχησαν από την βασιλεία του Κωνσταντίνου Θ΄ (1042-1055) και μετά και έγιναν πρότυπα από τον Ισαάκ Α΄ Κομνηνό (1057-1059). Αυτά τα κοίλα νομίσματα ήταν γνωστά ως ιστάμενα τραχέα ή απλώς τραχέα, λόγω του σχήματός τους.
Υποβάθμιση και κατάργηση
δεξιά|μικρογραφία|250x250εσ|Ένα παράδειγμα των αργότερα υποβαθμισμένων ισταμένων: νόμισμα από ήλεκτρο από τα πρώτα χρόνια του Αυτοκράτορα [[Αλέξιος Α΄ Κομνηνός|Αλέξιου Α΄ Κομνηνού (1081-1118).]] Ξεκινώντας με τον Μιχαήλ Δ', ο οποίος ήταν πρώην "δανειστής", η περιεκτικότητα των νομισμάτων σε χρυσό άρχισε να πέφτει και τα κέρματα να ευτελίζονται. Μετά από μια περίοδο σχετικής σταθερότητας περί το 1055-1070, η περιεκτικότητα σε χρυσό μειώθηκε δραματικά τις καταστροφικές δεκαετίες του 1070 και 1080. Τα μιχαηλάτα του Μιχαήλ Ζ΄ Δούκα (1071-1078) περιείχαν ακόμα περί τα 16 καράτια χρυσού, αλλά από την εποχή του Αλέξιου Α΄ Κομνηνού (1081-1118), τα νομίσματα που εκδίδονταν δεν περιείχαν σχεδόν καθόλου χρυσό. Έτσι, το 1092, ο Αλέξιος πραγματοποίησε μια ολοκληρωμένη νομισματική μεταρρύθμιση, αντικαθιστώντας μεταξύ άλλων τα απαξιωμένα χρυσά νομίσματα, τόσο το ιστάμενα όσο και τα τεταρτηρά, με ένα νέο υψηλής ποιότητας χρυσό νόμισμα, το υπέρπυρον.
Έκτοτε, και για όλη την διάρκεια ζωής του Κομνηνείου νομισματικού συστήματος (12ος–13ος αι.), ο όρος στάμενον, λόγω της σύνδεσης του με σκυφάτα νομίσματα, άρχισε να χρησιμοποιείται για ομοίως κοίλα νομίσματα (τραχέα) που εκδίδονταν από την Βυζαντινή Αυτοκρατορία.
Πηγές
Κατηγορία:Νομίσματα της Βυζαντινής Αυτοκρατορίας Κατηγορία:Χρυσά νομίσματα
Βουλευτικές εκλογές στο Ναουρού 2022
Εκλογικό σύστημα
Τα 19 μέλη του Κοινοβουλίου εκλέγονται από οκτώ πολυεδρικές εκλογικές περιφέρειες χρησιμοποιώντας το σύστημα Ντάουντολ, μια εκδοχή της ψήφου με σειρά προτίμησης. οι ψηφοφόροι κατατάσσουν τους υποψηφίους, με τις ψήφους να υπολογίζονται ως κλάσμα του ενός διαιρούμενο με τον αριθμό κατάταξης (π.χ. υποψήφιος που βρίσκεται δεύτερος θα βαθμολογηθεί ως1⁄2 ); εκλέγονται οι υποψήφιοι με το μεγαλύτερο σύνολο. Δεν υπάρχουν πολιτικά κόμματα, επομένως όλοι οι υποψήφιοι συμμετέχουν ως ανεξάρτητοι. Σχηματίζονται άτυπες ομάδες στο Κοινοβούλιο, αλλά η συμμετοχή είναι ρευστή.
Το κοινοβούλιο εκλέγεται για τριετή θητεία, αλλά μπορεί να διαλυθεί νωρίτερα. Η κυβέρνηση, η οποία αποτελείται από τον Πρόεδρο και το Υπουργικό Συμβούλιο, πρέπει να διατηρήσει την υποστήριξη της πλειοψηφίας στο Κοινοβούλιο.
Όλοι οι πολίτες ηλικίας 20 ετών και άνω επιτρέπεται να ψηφίσουν. Μόλις ένα άτομο συμπληρώσει την ηλικία ψήφου, προστίθεται αυτόματα στον εκλογικό κατάλογο. Η ψηφοφορία είναι υποχρεωτική στο Ναουρού. Τα άτομα που δεν ψηφίζουν χωρίς επαρκή αιτιολογία καλούνται να πληρώσουν πρόστιμο. Οι κάτοικοι που παρέχουν αποδείξεις ότι αρρώστησαν, νοσηλεύονται ή δεν είναι παρόντες στη χώρα την ημέρα των εκλογών, δικαιολογούνται. Ωστόσο, οι Ναουρουανοί στο εξωτερικό την ημέρα της ψηφοφορίας έχουν την επιλογή να συμμετάσχουν σε ψηφοφορία μέσω πληρεξουσίου, όπου ένα άτομο αναθέτει σε κάποιον στο Ναουρού να ψηφίσει εκ μέρους τους. Η εκλογική επιτροπή παρέχει μια υπηρεσία ψηφοφορίας με κινητό τηλέφωνο για ψηφοφόρους που νοσηλεύονται ή δεν μπορούν να πάνε στα εκλογικά τμήματα λόγω ανικανότητας, με τη συμμετοχή του εκλογικού προσωπικού που ταξιδεύει σε αυτά τα άτομα για να εξασφαλίσει ότι μπορούν να ψηφίσουν.
Ιστορικό
Στις εκλογές του 2019, σχεδόν τα μισά μέλη του κοινοβουλίου έχασαν τις έδρες τους, συμπεριλαμβανομένου του προέδρου Μπάρον Γουάκα. Ο υπουργός Δικαιοσύνης Ντέιβιντ Αντέανγκ, αντιπρόσωπος της περιφέρειας Γουάκα, διατήρησε τη θέση του. Ο Αντέανγκ ήταν υποψήφιος στις επόμενες προεδρικές εκλογές. έχασε από τον Λάιονελ Αϊνγκιμέα, ο οποίος ήταν βοηθός υπουργός.
Ο Aingimea πίεσε επίσης για ισχυρές θέσεις στις υποθέσεις του Ειρηνικού. Το Ναούρου υποστήριξε το μποϊκοτάζ της Μικρονησίας στο Φόρουμ των Νήσων του Ειρηνικού το 2021, το οποίο είχε ως στόχο τη δημιουργία γενικού γραμματέα από τη Μικρονησία. Προσφέρθηκε επίσης να φιλοξενήσει προσωρινά μια γραμματεία της Μικρονησίας. Όταν ο αντιπρύτανης του Πανεπιστημίου του Νοτίου Ειρηνικού Παλ Αλουγουάλια απελάθηκε από τα Φίτζι έπειτα από έρευνα για τα οικονομικά του πανεπιστημίου, το Ναούρου φιλοξένησε τον Αλουγουάλια στην πανεπιστημιούπολη του για τη θητεία του Αλουγουάλια. Ο Αϊνγκιμέα υποστήριξε επίσης την απόφαση του Συμβουλίου του USP να ανανεώσει τη σύμβαση του και ανέθεσε στην ελεγκτική εταιρεία BDO να συνεχίσει περαιτέρω την έρευνα.
Διεξαγωγή
Στις 29 Αυγούστου, ο Πρόεδρος του Κοινοβουλίου Μάρκους Στίβεν προκήρυξε επίσημα τις εκλογές για τις 24 Σεπτεμβρίου. Σε αυτές τις εκλογές εγγράφηκαν 8.054 δικαιούχοι ψήφου. Ο εκλογικός κατάλογος άνοιξε για επαλήθευση μεταξύ 1ης και 3ης Σεπτεμβρίου. Οι υποψηφιότητες έγιναν δεκτές μεταξύ 4 και 10 Σεπτεμβρίου. 77 υποψήφιοι προτάθηκαν για να διεκδικήσουν τις εκλογές. Το Φόρουμ των Νήσων του Ειρηνικού έστειλε στην Νέα Ζηλανδία μια ομάδα παρακολούθησης εκλογών με επικεφαλής τον Φέουε Τίπου, τον Ύπατο Αρμοστή του Τουβαλού.
Η πρόωρη ψηφοφορία ξεκίνησε στις 19 Σεπτεμβρίου. Λόγω της πανδημίας COVID-19, η εκλογική επιτροπή ενθάρρυνε τα εκλογικά τμήματα να επιβάλουν αυστηρά μέτρα υγιεινής. Την ημέρα των εκλογών, 24 Σεπτεμβρίου, η ψηφοφορία ολοκληρώθηκε στις 6 μ.μ τοπική ώρα.
Αποτελέσματα
Η καταμέτρηση των ψήφων ξεκίνησε μετά το κλείσιμο των καλπών και ολοκληρώθηκε τη Δευτέρα 26 Σεπτεμβρίου. Ο πρόεδρος και τα δώδεκα μέλη της κυβέρνησης διατήρησαν τις έδρες τους. Από τα έξι μέλη της αντιπολίτευσης, δύο έχασαν τη θέση τους: ο Μίλτον Ντούμπε (Άιγουο) και ο Ταουάκι Καμ (Μενένγκ).
Οι πρώην πρόεδροι Λούντβιχ Σκόττι και Μπάρον Γουάκα ήταν υποψήφιοι στις εκλογές, αλλά δεν πέτυχαν να εκλεγούν στο κοινοβούλιο.
Επακόλουθα
Μετά τις εκλογές, η πρώτη συνεδρίαση της 24ης Βουλής πραγματοποιήθηκε στις 28 Σεπτεμβρίου. Ο Ρας Καν, εκπρόσωπος της εκλογικής περιφέρειας Ουμπενίντε, ήταν ο μόνος υποψήφιος για πρόεδρος. Ο πρώην πρόεδρος Μάρκους Στίβεν κέρδισε επανεκλογή ως πρόεδρος του κοινοβουλίου, ενώ ο απερχόμενος πρόεδρος Λάιονελ Αϊνγκιμέα εξελέγη αντιπρόεδρος.
Ο Καν και το 13μελές υπουργικό συμβούλιο του ορκίστηκαν σε τελετή στις 29 Σεπτεμβρίου. Υπήρχαν άλλοι έξι υπουργοί εκτός από τον ίδιο τον Κουν και επτά αναπληρωτές υπουργοί (στους οποίους περιλαμβάνονται και τα δύο νέα μέλη). Παρόντες ήταν και οι δύο αρχηγοί μόνιμων αποστολών, από την Αυστραλία και την Ταϊβάν. Ο επισκέπτης ύπατος αρμοστής της Νέας Ζηλανδίας συναντήθηκε με τον Καν για να του δώσει συγχαρητήρια και ο μη κάτοικος πρεσβευτής της Ευρωπαϊκής Ένωσης στον Ειρηνικό τον συνεχάρη στο Twitter.
Παραπομπές
2022 Ναουρου
Φωτειακός Φρενάρου
Ο Φωτειακός Φρενάρους ήταν κυπριακή ποδοσφαιρική ομάδα από το χωριό Φρέναρος της επαρχίας Αμμοχώστου. Η ομάδα είχε συμμετοχές στην Γ΄ κατηγορία και στην Δ΄ κατηγορία της Κύπρου.
Ιστορία
Ο Φωτειακός ιδρύθηκε το 1942 με το όνομα Αναγνωστήριο Ελλάς. Το 1944 μετονομάστηκε σε ''Π.Ε.Κ. Φρενάρου και το 1948 σε Θ.Ο.Ι (Θρησκευτικό ορθόδοξο Ίδρυμα) – Π.Ε.Κ. Φρενάρου''. Το 1958 μετονομάστηκε σε Φωτειακό σε ένδειξη τιμής προς τον ήρωα της κοινότητας Φώτη Πίττα, ο οποίος έδωσε την ζωή του στην μάχη του Αχυρώνα κατά την διάρκεια του απελευθερωτικού αγώνα 1955-59. Η ομάδα είχε χρώματα το μπλε και το άσπρο.
Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ).Tο 1987 εντάχθηκε στην Δ΄ Κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Συμμετείχε για 6 συνεχόμενες περιόδους στη Δ΄ κατηγορία. Την περίοδο 1992-93 αναδείχθηκε πρωταθλητής στον όμιλο του και προβιβάστηκε στη Γ΄ κατηγορία. Συμμετείχε για τρεις περιόδους στη Γ΄ κατηγορία. Υποβιβάστηκε την περίοδο 1995-96. Τις επόμενες δύο περιόδους συμμετείχε στη Δ΄ κατηγορία για να υποβιβαστεί την περίοδο 1997-98 στα αγροτικά (τοπικά) πρωταθλήματα.
Το 2000 το ποδοσφαιρικό τμήμα του σωματείου ενοποιήθηκε με το ποδοσφαιρικό τμήμα της Ολυμπιάς Φρενάρου δημιουργώντας την ομάδα Φρέναρος FC 2000. Σήμερα ο Φωτειακός εξακολουθεί να υφίσταται ως πολιστικός σύλλογος.
1Η Δ΄ κατηγορία ήταν χωρισμένη σε τρεις ομίλους. Ο Φωτειακός συμμετείχε στον όμιλο Λάρνακας-Αμμοχώστου. 2Η Δ΄ κατηγορία ήταν χωρισμένη σε τέσσερις ομίλους. Ο Φωτειακός συμμετείχε στον Β΄ όμιλο.
Δείτε επίσης
Κατηγορία:Αθλητικοί σύλλογοι Επαρχίας Αμμοχώστου Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1942 Κατηγορία:Φρέναρος
Ίδρυμα Κρατικών Υποτροφιών (Ελλάδα)
Το Ίδρυμα Κρατικών Υποτροφιών είναι φορέας υποτροφιών στην Ελλάδα. Από το 1951 έως και σήμερα, επιχειρεί να συμβάλει στην προώθηση της εκπαίδευσης, της επιστήμης, της τέχνης, της γλώσσας και του πολιτισμού, στοχεύοντας στην ανάδειξή τους στη σύγχρονη κοινωνία, υπό το πρίσμα των απαιτήσεων που θέτει το διεθνές περιβάλλον. Πρόεδρος του Ιδρύματος είναι o Κυριάκος Αθανασίου, ομότιμος Καθηγητής Ε.Κ.Π.Α..
Πνευματικοί άνθρωποι, όπως ο Γ. Βεντήρης, ο Αλέξανδρος Δελμούζος, ο Ξενοφών Ζολώτας, ο Γ. Πεσματζόγλου, ο Α. Αγγέλου και ο Κ.Θ. Δημαράς συνέβαλλαν στο έργο του σχεδιασμού και της λειτουργίας του ΙΚΥ.
Έργο
Σε προπτυχιακό επίπεδο, ανταποκρινόμενο στην ανάθεση του Υπουργού Παιδείας, Έρευνας και Θρησκευμάτων, προκηρύσσει από το ακαδημαϊκό έτος 2016, κατ’ ελάχιστον 3685 υποτροφίες για όλα τα Τμήματα/Σχολές των ΑΕΙ της χώρας.
Οι συγκεκριμένες υποτροφίες που συγχρηματοδοτούνται από το ΕΣΠΑ αποσκοπούν στην ενίσχυση και υποστήριξη της έγκαιρης ολοκλήρωσης των σπουδών των επιμελών φοιτητών/τριών που διαθέτουν χαμηλά εισοδήματα, καθώς και στη διασφάλιση της ισότιμης συμμετοχής στην Τριτοβάθμια Εκπαίδευση των ΑΜΕΑ και των ατόμων που ανήκουν σε Ευπαθείς Κοινωνικές Ομάδες (EKO).
Όσον αφορά τις μεταπτυχιακές σπουδές α’ κύκλου, μέχρι τώρα, οι υπότροφοι, με τη λήξη της υποτροφίας τους και την ολοκλήρωση των σπουδών τους, είχαν την αποκλειστική ευθύνη για την αναζήτηση και την εξεύρεση εργασίας. Το 2014 το ΙΚΥ, ακολουθώντας τις επιταγές της εποχής και προσαρμοσμένο στις ανάγκες της σημερινής συγκυρίας, θέσπισε το καινοτόμο Πρόγραμμα Υποτροφιών «2+2» όπου η αριστεία επιβραβεύεται με τον πιο ουσιαστικό τρόπο. Το πρόγραμμα εφαρμόστηκε πιλοτικά πρώτη φορά με την Εθνική Τράπεζα και αναμένεται να επεκταθεί σε όλα τα επιστημονικά πεδία.
Επίσης, σε σύμπραξη με σημαντικούς ευρωπαϊκούς οργανισμούς και θεσμούς, όπως το Ευρωπαϊκό Πανεπιστημιακό Ινστιτούτο Φλωρεντίας (EUI), το Ελληνικό Κολέγιο Βοστώνης (HCHC), ο Ευρωπαϊκός Οργανισμός Πυρηνικών Ερευνών (CERN), η Γερμανική Υπηρεσία Ακαδημαϊκών Ανταλλαγών (DAAD), στοχεύει στην από κοινού ανάπτυξη προγραμμάτων ενίσχυσης της ερευνητικής κινητικότητας και στη διαμόρφωση πολιτικών στον τομέα της διεθνούς ακαδημαϊκής συνεργασίας.
Λόγω του κύρους του, το ΙΚΥ τιμήθηκε με την προσφορά σπουδαίων κληροδοτών και διαχειρίζεται τα έσοδα των κληροδοτημάτων τους, προσφέροντας υποτροφίες για σπουδές στην Ελλάδα και το εξωτερικό.
Τέλος, το ΙΚΥ από το 1987 έως και σήμερα συντονίζει και υλοποιεί Ευρωπαϊκά Προγράμματα από το πρόγραμμα Erasmus το 1987 μέχρι και το πρόσφατο Πρόγραμμα Erasmus+ του οποίου το ΙΚΥ είναι Εθνική Μονάδα Συντονισμού από το 2014 έως το 2020.
Το Erasmus+ είναι το πρόγραμμα της Ευρωπαϊκής Επιτροπής για την εκπαίδευση, την κατάρτιση, τη νεολαία και τον αθλητισμό, που στοχεύει στην ενίσχυση των δεξιοτήτων και της απασχολησιμότητας καθώς και στον εκσυγχρονισμό των συστημάτων εκπαίδευσης, κατάρτισης και νεολαίας, σε όλους τους τομείς της Δια Βίου Μάθησης (Ανώτατη Εκπαίδευση, Επαγγελματική Εκπαίδευση και Κατάρτιση, Εκπαίδευση Ενηλίκων, Σχολική Εκπαίδευση, δραστηριότητες νεολαίας, κτλ). Το πρόγραμμα Erasmus+ δομείται σε 3 βασικές Δράσεις (Key Actions) για την εκπαίδευση, την κατάρτιση και τη νεολαία οι οποίες είναι:
Πιστοποιήσεις
Το ΙΚΥ είναι η πρώτη Υπηρεσία του στενού Δημόσιου Τομέα στην Ελλάδα που βραβεύθηκε για την απόκτηση της Ευρωπαϊκής Πιστοποίησης EFQM "Recognized for Excellence in Europe" (Αναγνώριση για την Επιχειρηματική Αριστεία) και την Εθνική Πιστοποίηση της ΕΕΔΕ Αιέν Αριστεύειν. Κάθε χρόνο οι σημαντικότεροι θεσμοί που επιβραβεύουν την Αριστεία παρουσιάζονται όλοι μαζί από την Ελληνική Εταιρεία Διοικήσεως Επιχειρήσεων (ΕΕΔΕ) τονίζοντας την ανάγκη για ανάπτυξη και επιβράβευση της επιχειρηματικότητας σε εποχή πολυδιάστατων προκλήσεων. Στις 25 Νοεμβρίου 2014, στο Κέντρο Πολιτισμού «Ελληνικός Κόσμος», έγινε από την Ελληνική Εταιρία Διοικήσεως Επιχειρήσεων (ΕΕΔΕ) η βράβευση του ΙΚΥ για την απόκτηση αυτής της πιστοποίησης.
Στις 23 Νοεμβρίου 2016 μας απονεμήθηκε και το 2ο επίπεδο της πιστοποίησης “Recognized for Excellence”.Το Ι.Κ.Υ. με οδηγό τη συνεχή βελτίωση και τα εργαλεία ποιότητας, και παρά τις ακραία αντίξοες οικονομικές και κοινωνικές συνθήκες, κατορθώνει να εξελίσσεται, να βελτιώνεται, να οραματίζεται και να σχεδιάζει ένα καλύτερο μέλλον για την κοινωνία και ειδικότερα για τους νέους.
Το ΙΚΥ πιστοποιήθηκε σύμφωνα με το διεθνές αναγνωρισμένο πρότυπο ISO 9001: 2008 και έγινε έτσι η πρώτη Υπηρεσία του στενού Δημόσιου Τομέα που πιστοποιείται σε επίπεδο Συστήματος Διαχείρισης Ποιότητας για τη συνολική της δράση και σε όλο το εύρος των δραστηριοτήτων της.
Παραπομπές
Κατηγορία:Ανώτατα εκπαιδευτικά ιδρύματα στην Ελλάδα Κατηγορία:Νέα Ιωνία Αττικής Εθνικός φορέας Υποτροφιών
Χρύσα
Το Χρύσα μπορεί να αναφέρεται σε:
Κααμπί Ελ-Γιαχρουτού
Ο Κααμπί Ελ Γιαχρουτού Μοχάμετ (Caabi El-Yachroutu Mohamed) είναι πολιτικός από τα νησιά Κομόρες. Υπηρέτησε σε διάφορα πολιτικά αξιώματα μεταξύ αυτών σε εκείνα του αρχηγού κράτους και του πρωθυπουργού. Υπηρέτησε επίσης στο αξίωμα του γραμματέα της Επιτροπής του Ινδικού Ωκεανού.
Καριέρα
Γεννήθηκε πιθανότατα το 1948 και έγινε πρωθυπουργός στις 29 Απριλίου του 1995. Διατηρήθηκε στο αξίωμα αυτό ως τις 27 Μαρτίου του 1996. Μετά το πραξικόπημα του μισθοφόρου Μπομπ Ντενάρ το 1995, το οποίο κατεστάλη από τις γαλλικές δυνάμεις, ανέλαβε υπηρεσιακός πρόεδρος από τις 5 Οκτωβρίου του 1995 ως τις 26 Ιανουαρίου του 1996. Τον Ιούλιο του 2004 ανέλαβε υπουργός Υγείας.
Ανέλαβε Αντιπρόεδρος τον Ιούνιο του 2002 και παρέμεινε μέχρι την παραίτησή του, στις 27 Φεβρουαρίου του 2006, προκειμένου να λάβει μέρος στις προεδρικές εκλογές για το αξίωμα του προέδρου της Ένωσης. Στον πρώτο γύρο των εκλογών, ο οποίος διενεργήθηκε στις 16 Απριλίου του 2006, ήρθε 4ος λαμβάνοντας ποσοστό 10,86% , με αποτέλεσμα να αποκλειστεί από τον δεύτερο γύρο.
Αργότερα υποστήριξε τον πρόεδρο του Ανζουάν, Μοχάμετ Μπακάρ. Μερικές ημέρες μετά την εισβολή στο νησί, τον Μάρτιο του 2008, η οποία οδήγησε στην ανατροπή του Μπακάρ, ο Κααμπί συνελήφθη έχοντας δηλώσει πρόθυμος να παραδοθεί στον κομοριανό στρατό.
Ιταλικοί Πόλεμοι (1499–1504)
Ως Ιταλικοί Πόλεμοι του 1499–1504 αναφέρονται ο Δεύτερος ιταλικός πόλεμος (1499-1501) ή Ιταλικός πόλεμος του Λουδοβίκου ΙΒ' και ο Τρίτος ιταλικός πόλεμος (1502-1504) ή Πόλεμος κατά της Νάπολης και αποτελούν τμήμα των Ιταλικών πολέμων.
Διεξήχθησαν από τον Λουδοβίκο ΙΒ' της Γαλλίας και τον Φερδινάνδο Β΄ της Ισπανίας, με τη συμμετοχή αρκετών ιταλικών δυνάμεων. Μετά τον Πρώτο ιταλικό πόλεμο, ο Λουδοβίκος ήταν αποφασισμένος να ασκήσει την αξίωσή του στους θρόνους του δουκάτου του Μιλάνου και του βασιλείου της Νάπολης λόγω κληρονομικών δικαιωμάτων.
Στο τέλος των πολέμων, η Γαλλία ήταν κυρίαρχη του δουκάτου του Μιλάνου και η Ισπανία κυρίαρχη του βασιλείου της Νάπολης.
Προετοιμασία
Ο Λουδοβίκος ΙΒ' διαδέχθηκε τον Κάρολο Η' μετά τον θάνατο του τελευταίου το 1498. Κληρονόμησε έτσι τα δικαιώματα των Βαλουά επί του βασιλείου της Νάπολης και επί πλέον θεωρούσε ότι έχει επίσης δικαιώματα επί του Δουκάτου του Μιλάνου, μέσω της γιαγιάς του Βαλεντίνας Βισκόντι που είχε παντρευτεί τον Λουδοβίκο δούκα της Ορλεάνης.
Ο Λουδοβίκος ΙΒ' προετοίμασε προσεκτικά την εκστρατεία του στην Ιταλία. Αρχικά μέσω του Καίσαρα Βοργία, γιου του πάπα και κοντοτιέρο του Γάλλου βασιλιά, εξασφάλισε την υποστήριξη του Πάπα Αλέξανδρου ΣΤ' για την ακύρωση του γάμου του με τη Ιωάννα της Γαλλίας και τον νέο γάμο του με τη χήρα του Καρόλου Η', την Άννα της Βρετάνης, προκειμένου να διατηρήσει το Δουκάτο της Βρετάνης. Ως ανταμοιβή, ο βασιλιάς της Γαλλίας παραχώρησε στον Καίσαρα Βοργία το δουκάτο του Βαλαντινουά και τον πάντρεψε με την Καρλότα ντ'Αλμπρέ, αδελφή του βασιλιά της Ναβάρας, προς ικανοποίηση του Πάπα που επιθυμούσε να τοποθετήσει όλα τα μέλη της οικογένειάς του σε ευρωπαϊκή κλίμακα και ισχυροποίηση της συμμαχίας τους.
Ο Λουδοβίκος ΙΒ' συμμάχησε επίσης με τη Δημοκρατία της Βενετίας και την Ελβετία. Τέλος, συνήψε συμφωνίες με τον βασιλιά της Αγγλίας Ερρίκο Ζ' και τον Φίλιππο Α΄ της Καστίλης, γιο του αυτοκράτορα Μαξιμιλιανού. Έτσι, ο δούκας του Μιλάνου Λουδοβίκο Σφόρτσα ο επιλεγόμενος Μαυριτανός βρέθηκε εντελώς απομονωμένος.
Δεύτερος Ιταλικός πόλεμος (1499-1500)
Το 1499, ο Λουδοβίκος ΙΒ' της Γαλλίας ξεκίνησε τη δεύτερη γαλλική εκστρατεία εναντίον της Νάπολης, καταλαμβάνοντας αρχικά το 1500 τη Γένοβα και το δουκάτο του Μιλάνου με τη βοήθεια του Καίσαρα Βοργία, γιο του Πάπα Αλέξανδρου ΣΤ' και κοντοτιέρο του Γάλλου βασιλιά. Ο Βοργίας επεδίωκε να συγκροτήσει κράτος στην κεντρική Ιταλία με τη βοήθεια του πατέρα του, δημιουργήθηκε έτσι μια ανοιχτή συμμαχία μεταξύ του Πάπα και της Γαλλίας.
Ο Λουδοβίκος ΙΒ', με τη βοήθεια των Βενετών, κατέλαβε με ευκολία τη Γένοβα και το δουκάτο του Μιλάνου. Οι μισθοφόροι του Λουντοβίκο Σφόρτσα, καθώς ήταν απλήρωτοι, αρνήθηκαν να πολεμήσουν τους Γάλλους και παρέδωσαν τον αρχηγό τους, ο οποίος εστάλη αιχμάλωτος στη Γαλλία όπου και πέθανε το 1518.
Τρίτος Ιταλικός πόλεμος (1501-1504)
μικρογραφία|290x290εσ|Ο Γκονθάλο Φερνάντεθ δε Κόρντοβα παρατηρεί το πτώμα του Λουί ντ'Αρμανιάκ, διοικητή του γαλλικού στρατού στη μάχη της Τσερινιόλα (1503), στην οποία ο γαλλικός στρατός ηττήθηκε. Μετά την κατάληψη του Μιλάνου, ο Λουδοβίκος ΙΒ' ήρθε σε διαπραγματεύσεις με τους Ισπανούς βασιλείς Φερδινάνδο και Ισαβέλλα για να μοιραστούν το βασίλειο της Νάπολης, εκτοπίζοντας τους Αραγωνέζους.
Μέχρι το 1500, μια συνδυασμένη γαλλική και ισπανική δύναμη είχε καταλάβει τον έλεγχο του βασιλείου της Νάπολης. Αλλά οι γαλλο-ισπανικές σχέσεις επιδεινώθηκαν λόγω διαφωνιών σχετικά με τους όρους της κατάτμησης που οδήγησαν σε πόλεμο μεταξύ τους. Το 1503, οι Γάλλοι ηττήθηκαν στις μάχες της Τσερινιόλα και του Γκαριλιάνο και αναγκάστηκαν να αποχωρήσουν από τη Νάπολη, η οποία ετέθη υπό τον έλεγχο Ισπανού αντιβασιλέα, του στρατηγού Γκονθάλο Φερνάντεθ δε Κόρντοβα που είχε συμβάλλει στη νίκη των Ισπανών.
Με τις συνθήκες της Λυών και του Μπλουά το 1504, η Γαλλία διατήρησε το δουκάτο του Μιλάνου και η Ισπανία (που κατείχε και τη Σικελία και τη Σαρδηνία) έγινε κυρίαρχη στο βασίλειο της Νάπολης. Επίσης, το ιταλικό κράτος που επωφελήθηκε από αυτόν τον πόλεμο ήταν η Βενετία, η οποία μετά την πτώση του Μιλάνου έλαβε σημαντικές περιοχές της Λομβαρδίας, της Νάπολης και ορισμένων λιμανιών της Απουλίας.
Το 1503, ο νέος πάπας Ιούλιος Β' (1503-1513) κατέλαβε τα εδάφη της ηγεμονίας που είχε παραχωρήσει ο προκάτοχός του στον γιο του Καίσαρα Βοργία, τον οποίο εξόρισε στην Ισπανία, όπου το 1507 πέθανε. Κατόπιν στράφηκε κατά της Βενετίας, η οποία φιλοδοξούσε να επεκταθεί ανατολικά προς το Μιλάνο και νότια προς τα Παπικά Κράτη, συγκροτώντας συμμαχία και αρχίζοντας το 1508 τον Πόλεμο της Συμμαχίας του Καμπραί.
Παραπομπές
Κατηγορία:Ιταλικοί Πόλεμοι Κατηγορία:Πόλεμοι των κρατών και λαών της Ευρώπης Κατηγορία:Πρώιμη Νεότερη Γαλλία Κατηγορία:15ος αιώνας στην Ιταλία Κατηγορία:16ος αιώνας στην Ιταλία Κατηγορία:Ιστορία της Γαλλίας Κατηγορία:Ιστορία της Ιταλίας
Γιαννάκης Γιολδάσης
Ο Ιωάννης "Γιαννάκης" Γιολδάσης ήταν οπλαρχηγός και πολιτικός της επανάστασης του 1821 από την Ευρυτανία.
Γιος του Γεωργίου, αδελφός του ήταν ο επίσης αγωνιστής του 21 Ζαχαρίας, ήταν παντρεμένος δύο φορές κι είχε παιδιά τον Γεωργούλα τον Κωνσταντάκη, τον Νικόλαο και τον Σπυρίδων.
Πήρε μέρος στην Μάχη του Κεφαλόβρυσου με δικό του στρατιωτικό σώμα αποτελούμενο από 150 άντρες, στην Μάχη της Καλιακούδας και σε πολλές άλλες μάχες στη Ρούμελη. Το 1823 προήχθει σε στρατηγό.
Πληρεξούσιος Καρπενησίου στην Ε' Εθνοσυνέλευση 1832, στη Δ' κατ' επανάληψη Εθνική των Ελλήνων συνέλευση (1831-1832) και στη Δ' κατά συνέχειαν Εθνική των Ελλήνων Συνέλευση του 1832 και αργότερα έγινε γερουσιαστής. Πέθανε στις 23 Οκτωβρίου 1851
Αναφορές
Κατηγορία:Έλληνες πληρεξούσιοι Κατηγορία:Έλληνες Γερουσιαστές Κατηγορία:Αγωνιστές του 1821
Κουλούρα Ημαθίας
Η Κουλούρα είναι χωριό της περιφερειακής ενότητας Ημαθίας στην Κεντρική Μακεδονία. Σήμερα ανήκει στον Δήμο Βέροιας, στη Δημοτική Ενότητα Αποστόλου Παύλου και στην Τοπική Κοινότητα Κουλούρας, της οποίας αποτελεί τον μοναδικό οικισμό. Το μεσοσταθμικό υψόμετρο του χωριού είναι 20 μέτρα πάνω από την επιφάνεια της θάλασσας. Ο πληθυσμός της Κουλούρας μειώθηκε από 1.089 κατοίκους στην απογραφή του 2001 σε 992 σε αυτή του 2011, παρότι δίπλα από το χωριό περνά πλέον, εκτός από τη σιδηροδρομική γραμμή Θεσσαλονίκης-Εδέσσης, και η νέα Εγνατία Οδός (αυτοκινητόδρομος Α2), η οποία έχει κόμβο στην Κουλούρα.
Η Κουλούρα βρίσκεται σε οδική απόσταση 12 περίπου χιλιομέτρων ανατολικά-βορειοανατολικά από την πόλη της Βέροιας, ενώ απέχει 62 χιλιόμετρα από το κέντρο της Θεσσαλονίκης δια του αυτοκινητόδρομου.
Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Δήμος Βέροιας Κουλουρα
Παναγιώτης Κοκώνης
Ο Παναγιώτης Κοκώνης ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από το χωριό Πικέρνι της επαρχίας Τριπολιτσάς. Υπηρέτησε στρατιωτικός με τους συγχωριανούς του κατά την πολιορκία της Τριπολιτσάς, και ιδίως στις θέσεις Γράνα και Καπνίστρα με τον Δαργέν όπου και αιχμαλωτίστηκε. Απελευθερώθηκε μετά την άλωση της Τριπολιτσάς και συνέχισε να πολεμάει.
Πηγές
Κατηγορία:Αγωνιστές του 1821
Live At The Marquee
Το Live At The Marquee είναι ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 3 Σεπτεμβρίου 1993 μέσω της δισκογραφικής εταιρίας "Atco Records". Η ιαπωνική έκδοση του άλμπουμ περιελάμβανε το κομμάτι "Another Day" στην θέση του "Surrounded".
Αυτό είναι το μοναδικό άλμπουμ του συγκροτήματος στο οποίο συμπεριλήφθηκε το ορχηστρικό κομμάτι "Bombay Vindaloo", το οποίο δεν ηχογραφήθηκε ποτέ σε στούντιο και εκτελέστηκε ζωντανά μόλις σε έξι συναυλίες.
Κομμάτι των φωνητικών του Τζέιμς ΛαΜπρι ηχογραφήθηκε στο στούντιο, όπως και μέρος από τις κιθάρες που συμπεριλαμβάνονται εδώ.
Το "Live At The Marquee" μπήκε στους καταλόγους επιτυχιών της Ιαπωνίας, φθάνοντας στο # 36 των Oricon Charts και παραμένοντας στις λίστες για τέσσερις εβδομάδες, με τις πωλήσεις του να ξεπερνούν τις 23.000 αντίτυπα στην χώρα του ανατέλλοντος Ηλίου.
Λίστα Τραγουδιών
1. Metropolis-Part I: "The Miracle and the Sleeper (Petrucci, LaBrie, Moore, Myung, Portnoy) - 9:33
2. A Fortune in Lies (Petrucci, Dominici, Moore, Myung, Portnoy) - 5:15
4. Surrounded (Petrucci, LaBrie, Moore, Myung, Portnoy) - 6:00
5. Another Hand - The Killing Hand (Petrucci, Dominici, Moore, Myung, Portnoy) - 10:47
6. Pull Me Under (Petrucci, LaBrie, Moore, Myung, Portnoy) - 8:22
Θέσεις τσαρτ
Live At The Marquee (άλμπουμ)
Επίσημη κυκλοφορία: 3 Σεπτεμβρίου 1993
Μέλη των Dream Theater
Οι μουσικοί οι οποίοι ηχογράφησαν το "Live At The Marquee" ήταν οι εξής:
Πηγές
Κατηγορία:Δισκογραφία των Dream Theater Κατηγορία:Άλμπουμ του 1993
Περιστερά Θεσσαλονίκης
μικρογραφία|Εκκλησία του Αγίου Ανδρέα, 871 μ.Χ., Περιστερά Η Περιστερά είναι χωριό και έδρα τοπικής Κοινότητας του δήμου Θέρμης στη Μακεδονία. Ο πληθυσμός της ανέρχεται σε 770 (2011) κατοίκους και είναι χτισμένη στα 580 μέτρα.
Πρόκειται για ένα πολύ παλιό χωριό, γνωστό για την εκκλησία του Αγίου Ανδρέα, την αρχαιότερη εκκλησία στην Ελλάδα, κτισμένη το 871, κτίσμα του οσίου Ευθυμίου του Νέου (9ος αιώνας). Σε όλη τη διάρκεια της τουρκοκρατίας υπαγόταν διοικητικά στο ναχιγιέ του Παζαργκιάχ (σημερινή Απολλωνία Θεσσαλονίκης) και ήταν ένα από τα χωριά που παρήγαγαν ξυλοκάρβουνο για τα μεταλλεία των Σιδηροκαυσίων. Το 1821 συμμετείχε στην επανάσταση της Χαλκιδικής και καταστράφηκε ολοκληρωτικά από τους Τούρκους. Σημαντικοί αγωνιστές του 1821 από την Περιστερά ήταν ο Τριαντάφυλλος Αγοραστού, ο Αναστάσιος Παναγιώτου, ο Κυπαρίσσης Αθανασίου και ο Ιωάννης Γεωργίου, οι οποίοι πήραν μέρος σε πολλές μάχες στη νότια Ελλάδα.
Σημειώσεις
<references responsive="0" group="Σημ." />
Άζωνοι θεοί
Σύμφωνα με την περσική μυθολογία ο ουρανός χωριζόταν σε διάφορες ζώνες. Και οι μεν θεοί που κατοικούσαν μέσα στις ζώνες αυτές ονομάζονταν Ζωναίοι, ενώ εκείνοι που κατοικούσαν εκτός αυτών των ζωνών ονομάζονταν Άζωνοι θεοί. Έτσι οι ζωναίοι θεοί βρίσκονταν εγγύτερα της Γης με συνέπεια να είναι ορατοί από τους ανθρώπους, ενώ αντίθετα οι άζωνοι θεοί παρέμεναν αόρατοι.
Στους νεότερους ιστορικούς χρόνους είχε επικρατήσει η άποψη ότι οι άζωνοι θεοί ήταν εκείνοι που τιμώνταν και λατρεύονταν γενικά από όλους τους λαούς, ενώ οι ζωναίοι ήταν εκείνοι που λατρεύονταν σε ορισμένους μόνο τόπους - ζώνες, (τοπικοί θεοί). Υπό την αντίληψη αυτή, οι θεοί της αρχαίας Αιγύπτου όπως ο Όσιρις και ο Σάραπις ή Σέραπις χαρακτηρίζονταν άζωνοι θεοί.
Πηγές
Αζωνοι
Χρύσα (γλύπτρια)
Η Χρύσα Βαρδέα (31 Δεκεμβρίου 1933 - 23 Δεκεμβρίου 2013), γνωστότερη απλά με το καλλιτεχνικό προσωνύμιο Χρύσα (ή Chryssa) ήταν διεθνούς φήμης Ελληνοαμερικανίδα γλύπτρια και ζωγράφος. Έργα της βρίσκονται σε διάφορα μουσεία, πινακοθήκες και συλλογές σε ολόκληρο τον κόσμο. Ήταν γνωστή για την χρήση υλικών όπως το αλουμίνιο, ο γύψος αλλά και τα φώτα νέον.
Βιογραφία
Γεννήθηκε στην Αθήνα, το 1933 στην περιοχή του Ζωγράφου. Η οικογένειά της, αν και καταγόταν από τη γνωστή οικογένεια της Μάνης, των Μαυρομιχαλαίων, ήταν φτωχή, ενώ ο πατέρας της είχε πεθάνει πριν τον γνωρίσει. Αρχικά σπούδασε κοινωνική πρόνοια στην Αθήνα. Κάποιος Έλληνας κριτικός πείθει την οικογένειά της να την στείλουν στο Παρίσι. Το 1953 πηγαίνει στο Παρίσι, όπου και σπουδάζει στην Ακαδημία Γκραντ Σωμιέρ για ένα χρόνο. Το 1954 αναχωρεί για την Αμερική και συνεχίζει τις σπουδές της στη Σχολή Καλών Τεχνών στο Σαν Φρανσίσκο της Καλιφόρνιας για άλλον έναν χρόνο. Από το 1957, εγκαθίσταται στη Νέα Υόρκη, οπού και δημιουργεί το εργαστήριό της. Εκεί θα επηρεαστεί από την Πλατεία Τάιμς και τα φώτα της. Η περιοχή αυτή θα γίνει πηγή έμπνευσης για αυτήν. Το 1992 επέστρεψε για πρώτη φορά στην Αθήνα μετά από τριάντα πέντε χρόνια, δημιουργώντας ένα εργαστήριο στον Νέο Κόσμο, αλλά μετά επέστρεψε ξανά στην Αμερική.
Απεβίωσε στην Αθήνα, στις 23 Δεκεμβρίου του 2013.
Έργα και Εκθέσεις
230px|thumb|Mott Street (1983) - [[Σταθμός Ευαγγελισμού (Μετρό Αθήνας)|Σταθμός Ευαγγελισμού, Μετρό Αθήνας, Αθήνα.]] Τα έργα της ήταν εμπνευσμένα από την ζωή των μεγάλων αστικών κέντρων. Το πρώτο της μεγάλο έργο, τα Κυκλαδικά Βιβλία (1957), χαρακτηρίστηκαν από την κριτικό τέχνης Μπάρμπαρα Ρόουζ ως προάγγελος του μινιμαλισμού. Η πρώτη της ατομική έκθεση πραγματοποιήθηκε το 1961 στη γκαλερί της Μπέτυ Πάρσονς και την ίδια χρονιά στο μουσείο Γκούγκενχαϊμ της Νέας Υόρκης.